Liste der Bischöfe von Sitten


Bischöf im Wallis 

Dr erscht Bischof vo de Diözese im Wallis isch ane 381, also scho i dr Zyt vom spoote Alterdum, erwäänt. Es isch de Theodor  gsi, wo i däm Joor zäme mid 31 anderne Bischöf vom Römische Riich a der Chilesinode z Aquileia derby gsi isch. Als Sankt Theodul oder au Sankt Joder isch eer dur verschidnegi Gschichte i der Tradizion vo der Kaddolische Chile bekannt und bsunders im dütschsproochige Alperuum bis hüt populär. Er gilt als Landespatron vom Wallis und vom Bischtum Sitte und bedütet au de Walser vil.

Am Afang het dr Bischof vom Wallis z Octodurus, i dr alte römische Stadt im Piet vom hütige Martinach, gwoont und det e chlyni Kathedrale gha. Der Bischof vo octodurus isch für di öschtlechi Helfti vo dr römische Alpeprovinz Alpes Graiae et Poeninae zueständig gsi. Us em früene Middelalter und no bis am Afang vom 12. Joorhundert isch nid jede Bischof vom Wallis bekannt, und vo vilne weiss me nid genau, vo wenn bis wenn si im Amt gsi sind.

Dr Bischof Heliodor het öpe um s Joor 585 s Zäntrum vom Bistum Wallis uf Sitte verleit. Me vermuetet, er heig d Gebei vom Bischof Theodor vo Martinach a dä neu Ort mit gnoo und bi Sitte wider begrabe, und zwar a dere Stell, wo hüt d Chile Sankt Theodul stoot.

Ane 999 het der Bischof Hugo vo Sitte vom Chönig vo Burgund au s Amt vom Graf im Wallis übercho. D Bischöf vo Sitte sind den bis ane 1798 als Fürschtbischöf d Landesherre a dr Roone bis an Gämfersee gsi. Die poltischi Macht isch allerdings zytewys mee bi Persone usem Walliser Adel und bi de Zäände gläge, und s Underwallis het vo 1260 bis ane 1475 zu Savoie ghört.

I der Zyt vo dr grosse Oobeländische Chiletrennig, wo z Avignon Gägepäscht gsi sind, het au s Bischtum vo Sitte immer zwee Bischöf gha, wo gägen enander kämpft hend, die wo vom Papscht z Rom ygsetzt worde sind und d Gägebischöf under am Gägepapscht z Frankriich.

d Reie vo de Bischöf 
 Theodor, erwäänt 381 bis 393
 Salvius, erwäänt um 450
 Prothais, erwäänt um 490
 Konstantius, erwäänt 515 bis 517
 Rufus, erwäänt 541–549
 Agricola, erwäänt 565
 Heliodor, erwäänt 585
 Rusticus, öpe 602/603
 Leudemond, erwäänt 613 bis 614
 Dracoald, Bischof noch 614
 Prothias, 647/653
 Amé, 673/691
 Willicaire, 762–765
 Altheus, öpe 786 bis 798
 Adalongus, Bischof am Afang vom 9. Joorhundert
 Heyminus, 825–857
 Walter, öpe 877 bis 910
 Asmundus, 932
 Vulfinus
 Manfred, um 940
 Vultcherius
 Amizo, 983–984/985
 Hugo, 993 bis öpe 1020
 Eberhard
 Aymon, 1034–1053
 Ermenfroi, öpe 1054 bis 1092
 Gausbert
 Vilencus, 1107–1116
 Boson, 1135–1138
 Guarinus, 1138–1150
 Louis, 1150 bis öpe 1162
 Amedeus de La Tour, 1162–1168
 Guillaume de Blonay, 1176–1177
 Kono, 1179–1181/1184
 Wilhelm, öpe 1184 bis 1196
 Nantelmus vo Ecublens, 1196–1203
 Wilhelm vo Saillon, 1203–1205
 Landri de Mont, 1206–1236
 Boso vo Granges, 1237–1243
 Heinrich I. vo Araro, 1243–1271
 Rudolf vo Valpelline, 1271–1273
 Heinrich II. vo Araro, 1273–1274
 Petrus vo Oron, 1274–1287
 Bonifav vo Challant, 1289–1308
 Aymo vo Châtillon, 1308–1323
 Aymo vo Turn, 1323–1338
 Philipp de Chambarlhac, 1338–1342
 Witschard Tavelli, 1342–1375
 Eduard vo Savoie-Achaia, 1375–1386 (vom Papscht Clemäns em Sibte z Avignon bestätiget)

 Bischöf mit de Gägepäpscht z Avignon

 Guillaume de La Baume-Saint-Amour, 1386
 Robert Chambrier, 1387
 Humbert de Billens, 1388–1398
 Aymon Séchal, 1398–1404
 Antoine de Challant, 1404–1417

 Bischöf mit em Papscht z Rom

 Girard Tavelli, 1387–1388
 Henri de Blanchis de Vellate, 1389–1391
 Wilhelm (I.) vo Araro, 1391–1402
 Wilhelm (II.) vo Araro, 1402–1418

Bischöf noch em Ändi vom Oobeländische Schisma

 Andreas dei Benzi, 1418–1437
 Wilhelm III. vo Araro, 1437–1451
 Guillaume-Hugues d'Estaing, 1451–1454 
Heinrich Asperlin, 1451–1457
 Walter Supersaxo, 1457–1482
 Jost vo Silenen, 1482–1496
 Nikolaus Schiner, 1496–1499
 Matthäus Schiner, 1499–1522, Kardinal ab 1511
 Philipp de Platea, 1522–1529
 Adrian vo Riedmatte, 1529–1548
 Johann Jordan, 1548–1565
 Hildebrand vo Riedmatte, 1565–1604
 Adrian vo Riedmatte, 1604–1613
 Hildebrand Jost, 613–1638
 Bartholomäus Supersaxo, 1638–1640
 Adrian vo Riedmatte, 1640–1646 
 Adrian vo Riedmatte, 1646–1872
 Adrian vo Riedmatten, 1672–1701
 Franz Joseph Supersaxo, 1701–1734
 Johann Joseph Blatter, 1734–1752
 Johann Hildebrand Roten, 1752–1760
 Franz Friedrich Ambüel, 1760–1780
 Franz Joseph Melchior Zen Ruffinen, 1780–1790
 Joseph Anton Blatter, 1790–1807
 Joseph Franz Xaver de Preux, 1807–1817
 Augustin Sulpiz Zen Ruffinen, 1817–1829
 Moritz Fabian Roten, 1830–1843
 Peter Joseph de Preux, 1843–1875 
 Adrien Jardinier, 1875–1901
 Jules-Maurice Abbet, 1901–1918
 Viktor Bieler, 1919–1952 († 1952)
 François-Nestor Adam, 1952–1977 († 1990)
 Henri Schwery, 1977–1995, Kardinal 1991–2021 († 2021)
 Norbert Brunner, 1995–2014
 Jean-Marie Lovey, sid 2014

Bischof Sitten
Walliser Gschicht